Diari Oficial de la Generalitat Valenciana


Sumari del DOGV 1361, del 06-08-1990 (1990/818401)

ORDRE DE 25 de juny de 1990, de la Conselleria de Cultura, Educació i Ciència, per la qual es fa pública la convocatòria de subvencions als ajuntaments en matèria de joventut per a 1990.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/25/(4)/dof/vci/html**

### Dades del document

Número de DOGV
:   1361

Data del DOGV
:   06-08-1990

Secció del DOGV
:   DISPOSICIONS GENERALS

Número del document
:   1990/818401


Data del document
:   25-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 de juny de 1990, de la Conselleria de Cultura, Educació i Ciència, per la qual es fa pública la convocatòria de subvencions als ajuntaments en matèria de joventut per a 1990.  
Per mitjà del Reial Decret 4099/1982 de 29 de desembre, la Comunitat Valenciana va assumir les competències en matèria de joventut, i pel Decret del President de la Generalitat Valenciana 23/1983, d?1 de mare, aquestes competències s'assignaren a la Conselleria de Cultura, Educació i Ciència.  
Per tant, és competència d'aquesta conselleria promoure i fomentar els programes juvenils en l?àmbit de la Comunitat Autònoma i, especialment, les actuacions dels ajuntaments adreçades a oferir als joves un conjunt d'instal·lacions, béns i serveis que afavoresquen el seu accés a la cultura i la seua participació i inserció social plena.  
Ordre de 19 de desembre de 1989 de la Conselleria de Cultura, Educació i Ciència, per la qual es va aprovar el Pla d'Actuacions Coordinades amb les diputacions provincials de la Comunitat Valenciana, en matèria de cultura i educació, per l?exercici de 1990, assenyala, en l'annex II, les activitats específiques en matèria de joventut.  
Per això, d?acord amb el que disposa l'art. 28 de la Llei de Pressupostos de la Generalitat Valenciana per a l'any 1990, i l?annex II de la Ordre de 19 de desembre de 1989, de la Conselleria de Cultura, Educació i Ciència, i fent ús de les competències que em confereix l'article 35 de la llei de 5/1983, de la Generalitat Valenciana de 30 de desembre, de Govern Valencià,  
ORDENE:  
Article primer  
Es fa pública la convocatòria per a la concessió de subvencions a ajuntaments en matèria de joventut per a 1990. S'aproven també les bases per les quals es regeix aquesta convocatòria, que són incloses com a annex d'aquesta ordre.  
Article segon  
Us subvencions es concediran a càrrec de les següents línies de subvenció:  
- Activitats 403/000/90. Import global 81.016.325 PTA.  
- Equipament 702/000/90. Import global 36.675.649 PTA del pressupost de despeses de l'Institut Valencià de la Joventut.  
DISPOSICIONS FINALS  
Primera  
S'autoritza el Director General de l'Institut Valencià de la Joventut perquè, en l'àmbit de les seues competències, dicte les resolucions i instruccions que considere necessàries per a dur a terme el que disposa aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 25 de juny de 1990  
El Conseller de Cultura, Educació i Ciència,   
ANTONIO ESCARRE ESTEVE  
ANNEX  
L?Institut Valencià de la Joventut, dins els límits dels crèdits aprovats amb aquesta finalitat, concedirà subvencions als ajuntaments per als fins i en les condicions que s'especifiquen en aquestes bases.  
1. Objecte de la convocatòria  
1.1. Els ajuntaments de la Comunitat Valenciana podran sol·licitar subvencions per finançar els programes d?equipament i activitats juvenils del municipi i per a la creació i potenciació dels consells locals de la joventut.  
1.2. Les subvencions contribuiran al finançament dels programes a què es fa referència en l'apartat anterior, i cobriran la diferència entre l'aportació de l'ajuntament i el pressupost total del programa. La quantitat màxima que es concedirà no excedirà del 40% del pressupost.  
1.3. Queden exclosos del que es disposa en els apartats anteriors els tipus d'activitats següents:  
- Activitats acadèmiques  
- Viatges desproveïts d'un interés cultural i social clar.  
- Activitats amb caràcter lucratiu.  
- Activitats que no estiguen adreçades a la formació i la promoció de joves perquè participen en la vida comunitària.  
- Les activitats que no s'adeqüen a la legislació vigent.  
2. Criteris de valoració preferent  
2.1. Es valoraran prioritàriament els programes de:  
- Promoció d?ocupació dels joves.  
- Inserció social de la dona jove.  
- Foment de l'associacionisme juvenil.  
- Defensa del medi ambient.  
- Participació dels joves en el desenrotllament de la vida social del municipi, especialment en els aspectes pels quals resulten mes interessats.  
2.2. Se subvencionaran també, amb caràcter preferent, els programes que en la seua realització impliquen una actuació conjunta de diversos municipis, sempre que el programa es presente subscrit per tots ells.  
3. Sol·licituds  
3.1. Les sol·licituds es formalitzaran en imprès normalitzat (exemplar triplicat), que serà facilitat pels Serveis Territorials de Cultura i Educació. La sol·licitud haurà acompanyar-se del programa detallat de les activitats i/o equipament, a més de la documentació següent:  
a) Certificat de l'acord municipal que autoritze la inversió que es pretén realitzar, el finançament i la part d'aquesta que assumeix l'ajuntament.  
b) Certificat de l'interventor on conste el pressupost total de l'ajuntament i la part d'aquest dedicat a la joventut, amb una especificació dels conceptes.  
3.2. Tota la documentació demanada es presentarà als Serveis Territorials de Cultura i Educació conjuntament amb la sol·licitud o bé s'enviarà per qualsevol dels procediments establerts en l'article 66 de la LPA (Llei de Procediment Administratiu).  
3.3. Si la sol·licitud no inclou totes les dades exigides o falta la documentació acreditativa, s'instarà l'ajuntament perquè, en el termini de 10 dies, solucione aquests defectes, i se li advertirà que si no ho fa, la sol·licitud serà arxivada.  
3.4. Els serveis territorials de Cultura i Educació enviaran les sol·licituds d'ajuda, amb l'informe corresponent, a l'Institut Valencià de la Joventut, que instruirà els expedients oportuns.  
4. Termini de presentació de les sol·licituds  
El termini d'admissió de les sol·licituds per a l?exercici de 1990 serà de 30 dies hàbils a partir de la data de publicació d'aquesta convocatòria al Diari Oficial de la Generalitat Valenciana.  
5. Resolució de la convocatòria  
El Conseller de Cultura, Educació i Ciència resoldrà, sobre les propostes fetes per l'Institut Valencià de la Joventut, la concessió o denegació de les ajudes sol·licitades i també l'import d'aquestes.  
6. Obligacions dels beneficiaris  
6.1. Els beneficiaris de les subvencions estan obligats a:  
a) Comunicar les modificacions que es produesquen en el desplegament del programa subvencionat.  
b) Presentar declaració de les subvencions rebudes d'altres entitats.  
c) Admetre la presència d?avaladors nomenats per l'Institut Valencià de la Joventut.  
6.2. La Conselleria de Cultura, Educació i Ciència, a proposta de l'Institut Valencià de la Joventut, podrà anul·lar total o parcialment la subvenció quan l'activitat no s'haja realitzat d'acord amb el programa que va ser objecte de la subvenció.


Còpia Permalink ELI